****

**V I L J A N D I L I N N**

**LINNAVOLIKOGU**

**SOTSIAALKOMISJONI**

**KOOSOLEKU PROTOKOLL**

Viljandi 8. detsember 2021 nr 1-13/21/1

Algus kell 16.00, lõpp kell 17.18

**Koosolekut juhatas** Tiit Jürmann

**Protokollis** Helena Tiivel

**Võtsid osa liikmed:** Gert Elmaste, Janika Gedvil, Mare Hõbemäe, Tiit Jürmann, Kalle Kivistik, Kiti Põld, Heiki Raudla, Lea Saareoks, Triinu Tints, Mati Tuuksam

**Võtsid osa asendusliikmed:** Steven Kanarbik (vabakuulaja), Erika Kiviloo (vabakuulaja), Kristiina Mikk (vabakuulaja), Viktor Naanuri (vabakuulaja), Triinu Rõigas (Tõnu Juul asendusliige), Katrin Viira (Itta Arak asendusliige)

**Puudusid:** Itta Arak, Tõnu Juul

**Koosolekul viibisid:** rahandusameti juhataja Marika Aaso, sotsiaalameti juhataja Livia Kask, täiealiste heaolu teenistuse juht Karin Kiis, abilinnapea Kristjan Mändmaa, linnapea Madis Timpson

Komisjon kinnitas päevakorra.

**PÄEVAKORD:**

1. Liikmetega tutvumine

2. Viljandi linna 2022. aasta eelarve kinnitamine, I lugemine (2021/27)

3. Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)

4. Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)

5. Eluruumi alaliste kulude piirmäärad toimetulekutoetuse arvestamisel (2021/21)

6. 2022. a töögraafiku kinnitamine

**PÄEVAKORRAPUNKT NR 1**

**Liikmetega tutvumine**

**KUULATI:**

Koosolekul osalejad tutvustasid end.

**PÄEVAKORRAPUNKT NR 2**

**Viljandi linna 2022. aasta eelarve kinnitamine, I lugemine (2021/27)**

**KUULATI:**

M. Timpson ja M. Aaso andsid ülevaate eelnõust, mille eesmärk on kinnitada Viljandi linna 2022. aasta eelarve kogumahuga 32 447 015 eurot.

**OTSUSTATI:**

Toetada eelnõu „Viljandi linna 2022. aasta eelarve kinnitamine“ I lugemise saatmist volikokku.

**PÄEVAKORRAPUNKT NR 3**

**Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)**

**KUULATI:**

K. Mändmaa andis ülevaate eelnõust, mille eesmärk on laiendada seni munitsipaalhuvikoolidele ja erahuvikoolidele kehtestatud 100% õppetasu soodustus huvitegevust pakkuvatele eraühingutele. Tegevus on suunatud huvihariduse ja –tegevuse kättesaadavuse suurendamiseks.

J. Gedvil – EHIS oleks hea alus, millest lähtuda, et olla veendunud teenuse kvaliteedis – minu ettepanek oleks, et huviharidust pakkuvad eraühingud peaksid olema end EHISes registreerinud, selleks, et neis huviharidust omandavad lapsed saaksid õppetasu soodustust.

K. Mändmaa – EHISt oleme arutanud, aga me ei näe, et just see peaks see alus olema, pigem peaks olema nõue, et huvihariduse eest arveldamine ei käiks sularahas, vaid ikka arvega.

T. Jürmann – minu ettepanek oleks see, et huviharidust andvatel õpetajatel peaks olema kutsetunnistus.

**OTSUSTATI:**

Toetada eelnõu „Viljandi Linnavolikogu 17.12.2020 määruse nr 99 „Viljandi linna huvikoolide õppetasu maksmise ja õppetasu soodustuse andmise kord“ muutmine (2021/18)“.

**PÄEVAKORRAPUNKT NR 4**

**Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)**

**KUULATI:**

K. Mändmaa andis ülevaate eelnõust, millega muudetakse linnavolikogu määrust, mille alusel lapsevanemad tasuvad lasteaia õppekulu.

**OTSUSTATI:**

Toetada eelnõu „Viljandi Linnavolikogu 27.11.2014 määruse nr 46 „Vanema poolt kaetava õppekulu suuruse kehtestamine Viljandi linna koolieelses lasteasutuses“ muutmine (2021/25)“.

**PÄEVAKORRAPUNKT NR 5**

**Eluruumi alaliste kulude piirmäärad toimetulekutoetuse arvestamisel (2021/21)**

**KUULATI:**

K. Mändmaa andis ülevaate eelnõust, mille eesmärk on tagada riigi poolt kehtestatud toimetulekupiir toimetulekutoetuse taotlejatele.

**OTSUSTATI:**

Toetada eelnõu „Eluruumi alaliste kulude piirmäärad toimetulekutoetuse arvestamisel (2021/21)“.

**PÄEVAKORRAPUNKT NR 3**

**2022. a töögraafiku kinnitamine**

**KUULATI:**

Komisjon vaatas üle 2022. aasta töögraafiku (lisa 1).

**OTSUSTATI:**

Komisjoni kinnitas töögraafiku esitatud kujul.

L. Kask tegi ettepaneku jaanuarikuu koosolekule kutsuda Perepesa juht ja SA Lapse Heaolu Arengukeskuse esindajad andma ülevaadet Perepesa tegevusest.

Komisjoni liikmed nõustusid ettepanekuga.

(allkirjastatud digitaalselt) (allkirjastatud digitaalselt)

Tiit Jürmann Helena Tiivel

koosoleku juhataja protokollija